George Sand (Ćatić)
<poem>
Koketna dama pariških salona,
Utjelovljenje prpošnije' hira -
O uzičici finih je manira
Vodila za nos bezbroj Salomona.

U boidoaru se njenu sastajahu
Artizma lijepog mnogi svjetlonosci
I ruku mnogi prosili joj prosci,
I srca njina - igračka joj b'jahu.

Musset je pjesmom skute joj cjeliv'o.
Chopin joj glazbom milost izmamljivo,
Al' ona ostade hladna kao st'jena.

Žedna i željna žrtava i plijena,
Muške je lovila dalje sred tenhane,
Stvarajuć nove ljubavne romane. </poem>

Musa Ćazim Ćatić